ઝિમ્બાબ્વેમાં મિલિટરીએ રક્તવિહિન સત્તાપલટો કરીને રાષ્ટ્રપ્રમુખ રોબર્ટ મુગાબે અને તેમના પત્ની ગ્રેસ મુગાબેને નજરકેદમાં રાખ્યા છે. જોકે, સત્તાપલટાની ઘટનામાં ‘ક્રોકોડાઈલ’ નામથી ઓળખાતા બરતરફ કરાયેલા વાઈસ પ્રેસિડન્ટનો જ હાથ હોવાનું મનાય છે. અગાઉ સિવિલ વોર વખતે 20 હજાર લોકોની હત્યામાં સંડોવાયેલા પૂર્વ વાઈસ પ્રેસિડન્ટ ઈમર્સન મ્નાન્ગાગ્વાએ 1980ના દાયકામાં લડાકુઓનું ‘ક્રોકોડાઈલ ગ્રૂપ’ બનાવ્યું હતું. ત્યારથી જ તેમને આ ઉપનામ મળ્યું છે.